Birkidumba
Birkidumba (fræðiheiti: Melanohalea exasperata) eða birkiskóf er ólífugræn eða brún flétta af litskófarætt. Hún vex á berki birkitrjáa og er ein algengasta fléttan í íslenskum birkiskógum. Auk þess að vaxa á birki vex hún líka á reyni og fleiri trjátegundum.

Þrátt fyrir algengi birkidumbu í íslenskum birkiskógum er hún sjaldgæf í birkiskógum í Skandinavíu þar sem fléttan snælínudumba er algeng en sú er sjaldgæf á Íslandi. Ekki er talið að birkidumba valdi tré skaða með því að vaxa á því.

Efnafræði
Birkidumba inniheldur engin þekkt fléttuefni. Þalsvörun hennar er neikvæð við K, C, KC og P.

Tilvísanir

Litskófarætt